Ieteikums Padomes lēmums ar ko saskaņā ar 104. panta 8. punktu nosaka, ka Čehijas rīcība, atbildot uz Padomes ieteikumu, kurš sagatavots saskaņā ar 104. panta 7. punktu Eiropas Kopienas dibināšanas līgumā, ir nepietiekama /* SEC/2007/0725 galīgā redakcija */





[pic] | EIROPAS KOPIENU KOMISIJA | Briselē, 30.5.2007 SEC(2007) 725 galīgā redakcija Ieteikums PADOMES LĒMUMS ar ko saskaņā ar 104. panta 8. punktu nosaka, ka Čehijas rīcība, atbildot uz Padomes ieteikumu, kurš sagatavots saskaņā ar 104. panta 7. punktu Eiropas Kopienas dibināšanas līgumā, ir nepietiekama (iesniegusi Komisija) 1. PAMATOJUMS Pamatojoties uz Komisijas dienestu 2004. gada pavasara ekonomikas prognozēm[1], kurās konstatēja deficītu 12,9% no IKP 2003. gadā (5,9% no IKP, neņemot vērā lielu vienreizēju operāciju, kas saistīta ar aprēķinātajām valsts garantijām)[2], Komisija atbilstīgi 104. panta 3. punktam ar ziņojumu uzsāka pārmērīga budžeta deficīta novēršanas procedūru Čehijā[3]. 2004. gada maijā Čehija iesniedza pirmo konverģences programmu par 2004.—2007. gadu un, pamatojoties uz Komisijas ieteikumu, Padome 2004. gada 5. jūlijā pieņēma par to atzinumu[4]. Vienlaikus pēc Komisijas ieteikuma saskaņā ar 104. panta 6. punktu Padome nolēma, ka Čehijai ir pārmērīgs budžeta deficīts[5], un tādējādi arī pēc Komisijas ieteikuma atbilstīgi 104. panta 7. punktam izdeva ieteikumu Čehijas iestādēm tā novēršanai[6]. Šajā ieteikumā Padome ieteica Čehijas iestādēm „ novērst pastāvošo pārmērīgu budžeta deficītu, cik drīz vien iespējams ” un „ vidējā termiņā veikt pasākumus, lai sasniegtu to mērķi, proti, lai deficīts ticami un stabili kļūtu mazāks par 3% no IKP 2008. gadā saskaņā ar deficīta samazināšanas plānu, kurš paredzēts Padomes 2004. gada 5. jūlija atzinumā par konverģences programmu, kas iesniegta 2004. gada maijā ” ar šādiem ikgadējiem starpposma mērķiem: 5,3% no IKP 2004. gadā, 4,7% no IKP 2005. gadā, 3,8% no IKP 2006. gadā un 3,3% no IKP 2007. gadā. Čehijas iestādēm tika ieteikts arī „ apņēmīgi īstenot pasākumus, kas paredzēti 2004. gada maija konverģences programmā, jo īpaši samazināt algu apjomu centrālajai valdībai un samazināt izdevumus atsevišķās ministrijās ”. Turklāt tās tika aicinātas „ iedalīt augstākus ienākumus, nekā paredzēti budžetā, lai samazinātu deficītu; ieviest fiskālos mērķus, pamatojoties uz vidēja termiņa izdevumu griestiem, un izstrādāt efektīvus noteikumus, lai samazinātu reģionu un pašvaldību parāda palielināšanās risku; uzsākt pensijas un veselības aprūpes sistēmu reformu, lai uzlabotu ilgtermiņā valsts finanšu ilgtspējību; samazināt Čehijas Konsolidācijas Aģentūras operāciju negatīvo ietekmi uz budžetu ”. Padome noteica termiņu līdz 2004. gada 5. novembrim veikt efektīvus pasākumus, kas paredzēti, lai sasniegtu 2005. gada budžeta deficīta mērķus. Pēc šī termiņa beigām Komisija 2004. gada 14. decembra paziņojumā Padomei secināja, ka Čehija ir efektīvi īstenojusi pasākumus, kas ir paredzēti, lai sasniegtu 2005. gada budžeta deficīta mērķi, un tādēļ nav vajadzīgi turpmāki pasākumi atbilstīgi pārmērīgā budžeta deficīta novēršanas procedūrai[7]. 2005. gada 18. janvāra sanāksmē Padome piekrita šim novērtējumam. 2. IETEIKUMS PADOMES LēMUMAM PAR NEPEITIEKAMU RīCīBU BUDžETA DEFICīTA NOVēRšANā ATBILSTīGI 104. PANTA 8. PUNKTAM Padomes ieteikumā, kas sagatavots atbilstīgi Līguma 104. panta 7. punktam, noteikts, ka deficīts jāsamazina, lai tas nepārsniegtu 3% no IKP līdz 2008. gadam, bet 2008. gadam skaitlisks mērķis nav norādīts. Tas ir tādēļ, ka 2004. gada maija konverģences programma, uz ko Padome atsaucās ieteikumā, attiecās uz laiku līdz 2007. gadam. 2005. gada atjaunotajā konverģences programmā, ar ko programmas darbības laiku pagarināja līdz 2008. gadam, attiecībā uz deficītu 2008. gadam tika izvirzīts mērķis 2,7% no IKP. Atzinumā par programmu Padome konstatēja, ka programmā ietverts deficīta samazināšanas plāns, kas izklāstīts Padomes ieteikumā, kurš sagatavots atbilstīgi 104. panta 7. punktam[8]. Tā aicināja Čehiju „ saistībā ar iespējamiem labākiem budžeta rezultātiem, kā arī spēcīgas izaugsmes rādītājiem un izredzēm 2005. gadā, izvērst centienus veikt strukturālas budžeta korekcijas, ņemot vērā mazo rezervi zem atsauces vērtības, kas paredzēta 2008. gadam (kas ir galīgais termiņš, lai novērstu pārmērīgu budžeta deficītu), un paātrinātu vidēja termiņa mērķu sasniegšanu; ii) uzlabot budžeta plānošanas kvalitāti, jo īpaši, analizējot cēloņus ievērojamu izdevumu summu pārcelšanai, un stiprināt vidējā termiņa izdevumu maksimāli pieļaujamās robežas; iii) uzlabot valsts finanšu ilgtermiņa stabilitāti, jo īpaši, paātrinot pensiju reformu un reformējot veselības aprūpes sistēmu. ” Čehija 2007. gada 15. martā iesniedza jaunāko atjaunināto konverģences programmu 2006.-2009. gadam. Atjaunoto programmu iesniedza vēlāk par termiņu 1. decembrī, jo politiskās situācija Čehijā bija tāda, ka pēc 2006. gada jūnija vispārējām vēlēšanām parlaments apstiprināja pastāvīgu valdību tikai 2007. gada 19. janvārī. Atjauninātajā 2007. gada marta konverģences programmā bija iekļautas šādas gada deficīta prognozes: 4,0% no IKP 2007. gadā, 3,5% no IKP 2008. gadā un 3,2% no IKP 2009. gadā. Attiecībā uz deficītu mērķi 2007.-2008. gadam bija tādi paši kā iekļautie 2007. gada budžetā, ko parlaments 2006. gada 13. decembrī apstiprināja. Programmā tika iekļauta arī papildu „jaunās valdības deklarācija”, lai samazinātu kopējo budžeta deficītu līdz 3,2% no IKP 2008. gadā un 2,8% no IKP 2009. gadā, pamatojoties uz plašu vēl nepabeigtu un neapstiprinātu politikas pasākumu klāstu. Komisijas dienestu 2007. gada pavasara prognozē, kurā paredzēts, ka 2007. gadā IKP būs 3,9 % un, ja politika nemainīsies, 2008. gadā – 3,6% no IKP, apstiprināts, ka turpinot pašreizējo politiku, nevarēs sasniegt mērķus, kas izvirzīti Komisijas ieteikuma 104. panta 7. punktā 2007. gadam (3,3 % no IKP) un 2008. gadam (zem 3 % no IKP). Strukturālā ziņā (t.i., ar cikliskām korekcijām, atskaitot vienreizējus un citus pagaidu pasākumus) deficīts palielinātos par 1¼ procentu punktu no IKP 2007. gadā pēc pasliktināšanās gan 2005., gan 2006. gadā. Komisijas dienestu prognoze tādējādi būtībā apstiprina konverģences programmas prognozes, kas neatbilst pārmērīga budžeta deficīta novēršanai līdz noteiktajam termiņam 2008. gads. Ieteikumā Padomes atzinumam par atjaunoto programmu, kas pieņemta šodien, Komisija pabeidz programmas novērtējumu šādi: “ kaut arī 2006. gadā bija labākas izaugsmes izredzes un mazāks deficīts, nekā gaidīts, programma atliek pārmērīgā budžeta deficīta novēršanu līdz 2010. gadam salīdzinājumā ar termiņu 2008. gads, kurš saskaņā ar 104. panta 7. punktu noteikts 2004. gada jūlija Padomes ieteikumā. Ņemot vērā ilgtspējīgo izaugsmi, šāda atlikšana, kas liecina par lielāku deficītu galvenokārt plānoto sociālo izdevumu pieauguma dēļ 2007. gadā, arī būtu cikliskā ekspansīva fiskāla stāvokļa iemesls .” Protams, palielināto izdevumu dēļ 2007. gada budžetā iepriekš noteiktie vidēja termiņa izdevumi tika pārsniegti. Lielāks deficīts 2007. gadā saistāms ar daudz spēcīgāku paredzēto izaugsmi, nekā prognozēts laikā, kad pieņemts Komisijas ieteikums, un tā galvenais iemesls ir palielināti sociālie tēriņi, par ko lēmumu pieņēma vecais parlaments un apstiprināja jaunais parlaments, arī pieņemtais budžets. Šo papildu izdevumu ietekmi 2007. gadā vērtē lielāku par 1% no IKP 2007. gadā. Jāpiebilst, ka tiek prognozēts, ka deficīts 2007. gadā būs lielāks, salīdzinot ar iepriekšējo gadu deficītiem, kas ir daudz mazāki, nekā paredzēts Padomes ieteikumā, kurš atbilst 104. panta 7. punktam: deficīta rezultāti 2004.—2006. gadā vidēji bija vairāk nekā par 1 procentu punktu no IKP labāki, nekā paredzēts Padomes ieteikumā (2004. gadā deficīta rezultāts ir 2,9% no IKP, salīdzinot ar Padomes mērķi 5,3%; 2005.gadā — 3,6% no IKP, salīdzinot ar 4,7%, un 2006 gadā — 2,9% no IKP, salīdzinot ar 3,8% 2006. gadā). Tas notika galvenokārt labākas nekā prognozēts izaugsmes dēļ, nevis ilgstošu izdevumu samazinājumu dēļ. Kopumā, pamatojoties uz 2007. gada budžetu un pēdējo atjaunināto konverģences programmu, Čehija plāno pārsniegt 2007. gada mērķi (3,3% no IKP), ko Padome noteica ieteikumā, kurš atbilst 104. panta 7. punktam, un 2008. gada mērķi (2,7% no IKP), ko noteica 2005. gada novembra konverģences programmā, kuru Padome apstiprināja 2006. gada 24. janvārī. Arī Komisijas dienestu 2007. gada pavasara prognozē rezultāts, kas paredzēts abiem gadiem, pārsniedz apstiprinātos mērķus. Tādējādi Čehijas iestāžu rīcība nav pietiekama, lai novērstu pārmērīgo deficītu līdz 2008. gadam, kas ir Padomes noteiktais termiņš. Kopš rekomendācijas pieņemšanas nav bijis negaidītu sliktu ekonomisku notikumu, kas ļoti negatīvi ietekmētu valdības finanses Padomes Regulas (EK) Nr. 1467/97 3. panta 5. punkta nozīmē. Tieši pretēji ekonomikas virzība, kas ir būtiska valsts finansēm ir ievērojami labvēlīgāka, nekā gaidīts. 1. tabula: Deficīta un izaugsmes prognozes Ikgadējā deficīta prognozes (% no IKP) | 2004 | 2005 | 2006 | 2007 | 2008 | 2009 | Komisijas dienestu 2007. gada pavasara prognoze | 2,9 | 3,6 | 2,9 | 3,9 | 3,6 | - | 2007. gada marta konverģences programma | - | 3,6 | 3,5 | 4,0 | 3,5 | 3,2 | 2007. gada marta konverģences programma (alternatīvie ar deficītu saistītie mērķi jaunās valdības deklarācijā) | - | 3,6 | 3,5 | 4,0 | 3,2 | 2,8 | 2005. gada novembra konverģences programma | 3,0 | 3,6 | 3,5 | 3,3 | 2,7 | - | Padomes 2004. gada jūlija ieteikums | 5,3 | 4,7 | 3,8 | 3,3 | < 3 | - | IKP pieauguma prognozes (% gadā) | 2004 | 2005 | 2006 | 2007 | 2008 | 2009 | Komisijas dienestu 2007. gada pavasara prognoze | 4,2 | 6,1 | 6,1 | 4,9 | 4,9 | - | 2007. gada marta konverģences programma | - | 6,0 | 6,0 | 4,9 | 4,8 | 4,8 | 2005. gada novembra konverģences programma | 4,4 | 4,8 | 4,4 | 4,2 | 4,3 | Padomes 2004. gada jūlija ieteikums | 2,8 | 3,1 | 3,3 | 3,5 | - | - | 2. tabula. Galveno makroekonomikas un budžeta prognožu salīdzinājums 2005 | 2006 | 2007 | 2008 | 2009 | Reālais IKP (% izmaiņas) | KP 2007. g. marts | 6,1 | 6,0 | 4,9 | 4,8 | 4,8 | COM 2007. g. maijs | 6,1 | 6,1 | 4,9 | 4,9 | n.p. | KP 2005. g. nov. | 4,8 | 4,4 | 4,2 | 4,3 | n.p. | SPCI inflācija (%) | KP 2007. g. marts | 1,6 | 2,4 | 2,6 | 2,5 | 2,5 | COM 2007. g. maijs | 1,6 | 2,1 | 2,4 | 2,9 | n.p. | KP 2005. g. nov. | 1,5 | 2,2 | 2,0 | 2,1 | n.p. | Ražošanas apjoma starpība (% no potenciālā IKP) | KP 2007. g. marts1 | -0,7 | 0,9 | 1,1 | 1,0 | 1,0 | COM 2007. g. maijs3 | -1,1 | 0,4 | 0,5 | 0,5 | n.p. | KP 2005. g. nov1. | -0,8 | -0,1 | 0,3 | 0,8 | n.p. | Valsts kopbudžeta bilance (% no IKP) | KP 2007. g. marts6 | -3,6 | -3,5 | -4,0 | -3,5 | -3,2 | COM 2007. g. maijs | -3,5 | -2,9 | -3,9 | -3,6 | n.p. | KP 2005. g. nov. | -4,8 | -3,8 | -3,3 | -2,7 | n.p. | Primārā bilance (% no IKP) | KP 2007. g. marts | -2,5 | -2,4 | -2,6 | -2,0 | -1,6 | COM 2007. g. maijs | -2,4 | -1,8 | -2,8 | -2,6 | n.p. | KP 2005. g. nov. | -4,1 | -3,0 | -2,4 | -1,7 | n.p. | Cikliski koriģētā bilance (% no IKP) | KP 2007. g. marts1 | -3,4 | -3,9 | -4,4 | -3,9 | -3,5 | COM 2007. g. maijs | -3,1 | -3,1 | -4,1 | -3,8 | n.p. | KP 2005. g. nov.1 | -4,5 | -3,8 | -3,4 | -3,0 | n.p. | Strukturālā bilance2 (% no IKP) | KP 2007. g. marts | -3,4 | -3,9 | -4,4 | -3,9 | -3,5 | COM 2007. g. maijs4 | -2,0 | -2,8 | -4,1 | -3,8 | n.p. | KP 2005. g. nov.5 | -3,4 | -3,8 | -3,4 | -3,0 | n.p. | Kopējais valsts parāds (% no IKP) | KP 2007. g. marts | 30,4 | 30,6 | 30,5 | 31,3 | 32,2 | COM 2007. g. maijs | 30,4 | 30,4 | 30,6 | 30,9 | n.p. | KP 2005. g. nov. | 37,4 | 37,1 | 37,9 | 37,8 | n.p. | Piezīmes: | 1Komisijas dienestu aprēķini, kuru pamatā ir programmā atrodamā informācija. | 2Cikliski koriģētā bilance (kā iepriekšējās rindās), izņemot vienreizējus un citus pagaidu pasākumus. | 3Pamatojoties uz attiecīgi 4,2%, 4,6%, 4,8% un 4,9% lēsto potenciālo pieaugumu 2005. – 2008. gadā. | 4Vienreizēji un citi pagaidu pasākumi saskaņā ar Komisijas dienestu 2007. gada pavasara prognozēm | (1,1 % no IKP 2005. gadā un 0,2 % no IKP 2006. gadā – deficīta palielināšanās abos gados) | 5Vienreizēji un citi pagaidu pasākumi no 2005. gada konverģences programmas | (1,1 % no IKP 2005. gadā – deficīta palielināšanās) | 6Alternatīvi deficīta mērķi, kā pamatā ir pasākumi | kurus vēl nav apstiprinājusi jaunā Čehijas Republikas valdība: 3,2% no IKP 2008. gadā un 2,8% no IKP 2009. gadā | Avoti: | Konverģences programma (KP); Komisijas dienestu 2007. gada pavasara ekonomikas prognozes (COM); Komisijas dienestu aprēķini. | Ieteikums PADOMES LĒMUMS ar ko saskaņā ar 104. panta 8. punktu nosaka, ka Čehijas rīcība, atbildot uz Padomes ieteikumu, kurš sagatavots saskaņā ar 104. panta 7. punktu Eiropas Kopienas dibināšanas līgumā, ir nepietiekama EIROPAS SAVIENĪBAS PADOME, Ņemot vērā Eiropas Kopienas dibināšanas līgumu un jo īpaši tā 104. panta 8. punktu, ņemot vērā Komisijas ieteikumu, tā kā: 1. Saskaņā ar Līguma 104. pantu dalībvalstīm jāizvairās no pārmērīga budžeta deficīta. 2. Stabilitātes un izaugsmes pakta mērķis ir sakārtotas valsts finanses kā līdzeklis, lai nostiprinātu nosacījumus stabilām cenām un spēcīgai ilgtspējīgai izaugsmei, kas veicina darbvietu radīšanu. Stabilitātes un izaugsmes pakts ietver Padomes 1997. gada 7. jūlija Regulu (EK) Nr. 1467/97 par to, kā paātrināt un precizēt pārmērīga budžeta deficīta novēršanas procedūras īstenošanu[9], kas pieņemta, lai veicinātu pārmērīga valsts budžeta deficīta tūlītēju novēršanu. 3. Ar Padomes 2004. gada 5. jūlija Lēmumu 2005/185/EK[10], ņemot vērā Komisijas ieteikumu, tika nolemts, ka saskaņā ar Līguma 104. panta 6. punktu Čehijā ir pārmērīgs budžeta deficīts. 4. Saskaņā ar Līguma 104. panta 7. punktu un Regulas (EK) Nr. 1467/97 3. panta 4. punktu Padome 2004. gada 5. jūlijā pieņēma ieteikumu Čehijas iestādēm iespējami drīz novērst pārmērīgo budžeta deficītu un vidējā termiņā attiecīgi rīkoties, lai līdz 2008. gadam pārliecinoši un stabili samazinātu budžeta deficītu zem 3 % no IKP saskaņā ar budžeta deficīta samazināšanas plānu, kas izklāstīts iestāžu 2004. gadā iesniegtajā konverģences programmā, kura apstiprināta ar Padomes 2004. gada 5. jūlija atzinumu[11], ievērojot šādus ikgadējos starpposma mērķus: 5,3% no IKP 2004. gadā, 4,7% no IKP 2005. gadā, 3,8% no IKP 2006. gadā un 3,3% no IKP 2007. gadā. Padome noteica 2004. gada 5. novembri kā termiņu, ar kuru uzsākt efektīvu darbību, izmantojot paredzētos pasākumus, lai sasniegtu mērķi, kas attiecas uz deficītu 2005. gadā. Čehija piekrita ieteikumu publiskot. 5. Beidzoties 2004. gada 5. novembra termiņam, Komisija 2004. gada 14. decembra paziņojumā Padomei[12] secināja, ka nav vajadzīgi turpmāki pasākumi saskaņā ar pārmērīga budžeta deficīta novēršanas procedūru attiecībā uz Čehiju, jo Čehijas valdība ir efektīvi īstenojusi pasākumus, kas paredzēti, lai sasniegtu 2005. gada budžeta deficīta mērķi. 2005. gada novembrī atjauninātajā konverģences programmā norādīts deficīts 2,7% no IKP 2008. gadam, ko Padome apstiprināja 2006. gada 24. janvārī. 6. Novērtējot Čehijas rīcību, reaģējot uz Padomes ieteikumu saskaņā ar 104. panta 7. punktu, lai novērstu pārmērīgu budžeta deficītu līdz 2008. gadam, izdarāmi šādi secinājumi: 7. Čehija 2007. gada 15. martā iesniedza visjaunāko atjaunināto konverģences programmu par laiku līdz 2009. gadam. Programmā ietvertas šādas ikgadējā deficīta prognozes: 4,0% no IKP 2007. gadā, 3,5% no IKP 2008. gadā un 3,2% no IKP 2009. gadā. Programmā tika iekļauta arī papildu „jaunās valdības deklarācija”, kuras mērķis ir samazināt kopējo budžeta deficītu līdz 3,2% no IKP 2008. gadā un 2,8% no IKP 2009. gadā, izmantojot visdažādākos vēl nezināmus politikas pasākumus. 8. Komisijas dienestu 2007. gada pavasara prognozē, kurā paredzēts, ka 2007. gadā IKP būs 3,9 % un, ja politika nemainīsies, 2008. gadā – 3,6% no IKP, apstiprināts, ka, turpinot pašreizējo politiku, nevarēs sasniegt Komisijas ieteikuma 104. panta 7. punktā izvirzīti mērķus 2007. gadam (3,3 % no IKP) un 2008. gadam (zem 3 % no IKP). Strukturālā ziņā (t.i., ar cikliskām korekcijām, atskaitot vienreizējus un citus pagaidu pasākumus) deficīts palielinātos par 1¼ procentu punktu no IKP 2007. gadā pēc pasliktināšanās gan 2005., gan 2006. gadā. 9. Lielākais 2007. gada deficīts radies, notiekot daudz lielākai izaugsmei nekā Padomes ieteikuma laikā prognozētā, un tas noticis galvenokārt sociālo izdevumu palielinājumu dēļ, par kuriem lēmumu pieņēma pirms 2006. gada Parlamenta vēlēšanām. Tiek prognozēts, ka 2007. gada deficīts būs lielāks, salīdzinot ar iepriekšējo gadu deficītiem, kas ir daudz mazāki, nekā paredzēts Padomes ieteikumā. Tas notika galvenokārt labākas nekā prognozēts izaugsmes dēļ, nevis ilgstošu izdevumu samazinājumu dēļ. 10. Tādējādi var secināt, ka, lai gan Čehija līdz šim ir pārsniegusi Padomes 2004. gada 5. jūlija ieteikumā noteiktos konsolidācijas plāna budžeta mērķus 2004.—2006. gadam, 2007. gada deficīts ievērojami pārsniegs Padomes noteikto mērķi un 2008. gada deficīts, turpinot pašreizējo politiku, noteikti pārsniegs slieksni 3% no IKP. Čehijas iestāžu budžeta mērķi neatbilst Padomes ieteikumiem novērst pārmērīgo deficītu līdz 2008. gadam. Kopš rekomendācijas pieņemšanas nav bijis negaidītu sliktu ekonomisku notikumu, kas ļoti negatīvi ietekmētu valdības finanses Padomes Regulas (EK) Nr. 1467/97 3. panta 5. punkta nozīmē. Tieši pretēji ekonomikas virzība, kas ir būtiska valsts finansēm, ir ievērojami labvēlīgāka, nekā gaidīts, IR PIEŅĒMUSI ŠO LĒMUMU. 1. pants Čehijas rīcība, reaģējot uz Padomes 2004. gada 5. jūlija ieteikumu, uz ko attiecas Līguma 104. panta 7. punkts, ir nepietiekama, lai novērstu pārmērīgo deficītu līdz ieteikumā noteiktajam termiņam. 2. pants Šis lēmums ir adresēts Čehijas Republikai. Briselē, Padomes vārdā — priekšsēdētājs [1] Komisijas 2004. gada pavasara ekonomikas prognozēs tika ņemti vērā dati, kurus Čehija paziņoja 2004. gada martā. [2] Tikmēr atbilstīgi parastajām procedūrām tika pārskatīts 2003. gada deficīts. Tagad tas ir 6,6% no IKP. [3] SEC(2004) 575. [4] OV C 320, 24.12.2004., 1. lpp. [5] OV L 62, 9.3.2005., 20. lpp. [6] Sk. http://register.consilium.eu.int/pdf/en/04/st11/st11215.en04.pdf. [7] Komisijas paziņojums Padomei: The action taken by the Czech Republic, Cyprus, Malta, Poland and Slovakia in response to the Council recommendations under the excessive deficit procedure , SEC(2004) 1630, 22.12.2004. [8] OV C 55, 7.3.2006., 5. lpp. [9] OV L 209, 2.8.1997., 6. lpp. Regulā jaunākie grozījumi izdarīti ar Regulu (EK) Nr. 1056/2005 (OV L 174, 7.7.2005., 5. lpp.). [10] OV L 62, 9.3.2005., 20. lpp. [11] OJ C 320, 24.12.2004., 1. lpp. [12] Komisijas paziņojums Padomei: The action taken by the Czech Republic, Cyprus, Malta, Poland and Slovakia in response to the Council recommendations under the excessive deficit procedure , SEC(2004) 1630, 22.12.2004.